Aino (navn)

Aino er et opprinnelig finsk kvinnenavn med opprinnelse i det finske episke diktet Kalevala. Navnet er dannet av ordet ainoa, «den eneste». Navnet er vanlig i Finland og Estland.

Etymologi

Aino er dannet av det finske ordet ainoa, «den eneste». Navnet er brukt i det finske episke diktet Kalevala, hvor Aino er den vakre søsteren til Joukahainen som druknet seg selv for å unngå å bli gift med den gamle Väinämöinen. Opprinnelig var denne søsteren navnløs og ble omtalt kun som aino tyttö, «eneste datter», og aino sisko, «emeste søster».

Aini og Aina er varianter av navnet.

Utbredelse
Aino er kjent brukt som personnavn i Finland første gang i 1863, i Norge i 1874 og i Sverige i 1879. I Sverige var navnet mest populært på 1930- og 1940-tallet. I Norge har navnet vært mest brukt i Finnmark.

Aino har finsk og estisk navnedag 10. mai og svensk navnedag 13. juni. Varianten Aina har norsk navnedag 27. juni. Nettstedet Barnimagen.com har også oppført 27. juni som norsk navnedag for Aino, men navnet er ikke å finne i andre navnedagslister eller i den offisielle listen fra Almanakkforlaget.

|}

I 2008 var det 156 kvinner i Norge som hadde Aino som første fornavn og 43 som hadde det som eneste fornavn.

Kjente personer med navnet
Personene i listen er ordnet kronologisk etter fødselsår.
 Aino Kallas (1878–1956), finsk forfatter
 Aino Aalto (1894–1949), finsk arkitekt og designer
 Aino Hivand (f. 1947), samisk bildekunstner
 Aino Kannisto (f. 1973), finsk fotokunstner
 Aino Olaisen (f. 1974), norsk politiker
 Aino-Kaisa Saarinen (f. 1979), finsk langrennsløper
 Aino-Maija Metsola (f. 1983), finsk illustratør og designer
 Aino Jawo (f. 1986), svensk musiker
 Aino Jensen, dansk-norsk glasskunstner
 Aino Grib, dansk-norsk bildekunstner
 Aino Lundberg, norsk institusjonssjef

Annen bruk av navnet
 Sony Ericsson Aino, en mobiltelefon fra 2009.
 Aino Minako, rollefigur i manga-serien Sailor Moon.

Referanser

Eksterne lenker
 Norske navn: Aino
 

Kvinnenavn